Vukorhokeri lebyi i bya vadyuhari lava lavaka ku hlayisa 24 wa tiawara ekaya ra vadyuhari.
I mani a nga endlaka xikombelo?
Vadyuhari lava lavaka ku hlayisiwa nkarhi hinkwawo ekaya ra vadyuhari.
Vanhu lava amukelaka mpfuneto wa timali ta mudende.
Vaxisati lava nga na 60 wa malembe na ku tlula, na vaxinuna lava nga na 65 wa malembe na ku tlula.
Tata fomo ya xikombelo ekaya ra vadyuhari ra le kusuhi.
Humesa pasi ya wena ya Afrika Dzonga.
U ta kamberiwa ku kumisisa loko u ringanerile ku amukeriwa no kuma mpfuneto wa timali.
Loko xikombelo xa wena xi humelerile u ta laveka ku sayina ntwanano na kaya ra vadyuhari ku amukeriwa.
Loko xikombelo xa wena xi ariwile, u nga endla xivilelo ku nga si hela 90 wa masiku eka Holobye wa Nhluvukiso wa Vaaki kumbe Xirho xa Huvo Nkulu.
Swi teka 35 wa masiku ku humelerisa xikombelo xa wena. Nkarhi wu ya hi nhlayo ya vanhu lava nga le ka nxaxamelo wa lava yimeleke ku pfuniwa.
Tiakelo ti ta bohiwa hi kaya ra vadyuhari.
Fomo yo kambela hi xikongmelo xo fikelela kumbe Fomo ya DQ 98 ya kumeka ekaya ra vadyuhari.